|  |
| --- |
| ОПИС УСЛУГА |

**Набавка услуга личних пратилаца деце**

Предметном услугом су обухваћене услуге личног пратиоца детета, у складу са Посебним минималним структуралним стандардима за ангажовање личног пратиоаца, предвиђеним Правилником о ближим условима и стандардима за пружање услуга социјалне заштите, за потребе **12 корисника**.

Лични пратилац доступан је детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у предшколску или школску установу.

Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање и активности у заједници, ради успостављања што већег нивоа самосталности.

Предуслов за пружање услуге личног пратиоца детета је завршена обука по програму за пружање услуга личног пратиоца детета акредитованом код Репубичког завода за социјалну заштиту.

Сви пратиоци морају проћи санитарне и мединцинске прегледе.

Активности личног пратиоца детета, сходно Правилнику о ближим условима и стандардима за пружање услуга социјалне заштите, планирају се и реализују у складу са индивидуалним потребама детета (у даљем тексту: корисник) у области кретања, одржавања личне хигијене, храњења, облачења и комуникације са другима, што укључује:

1) помоћ код куће у облачењу, одржавању личне хигијене (умивање, чешљање, прање зуба), при храњењу (припрема и сервирање лакших оброка, храњење или помоћ у коришћењу прибора и сл.), припрему књига и опреме за вртић или школу;

2) помоћ у заједници, што укључује:

(1) помоћ у коришћењу градског превоза (улазак и излазак из средстава превоза, куповина карте и сл.),

(2) помоћ у кретању (оријентација у простору у колико је дете са оштећењем вида, гурање колица или коришћење других помагала и сл.),

(3) одлазак на игралишта односно места за провођење слободног времена (подршка у игри, подршка и посредовање у комуникацији и сл.), укључујући културне или спортске активности и друге сервисе подршке.

Извршилац је дужан да се приликом реализације уговорених услуга, придржава општих одредаба позитивних прописа који регулишу услуге социјалне заштите, односно услугу лични пратилац детета:

 Закона о социјалној заштити („Службени гласник РС", број 24/11) и

 Правилника о ближим условима и стандардима за пружање услуга социјалне заштите („Службени гласник РС", број 42/13, 89/2018 и 73/2019).

Лични пратилац не може бити члан породичног домаћинства у коме живи корисник, сродник у првој линији, као ни брат и сестра, односно брат и сестра по оцу или мајци корисника.